Creatii literare - NICU DOFTOREANU

NICU DOFTOREANU

S-a născut în anul 1951 în Bucureşti. Membru activ al Cenaclului Fântâna Mioriţei iniţiat de scriitorul Emanoil Cobzalău.

A publicat volumele de poezii: Tangouri, 2002; Tangoul, mereu Tangoul, 2004; Sub semnul Tangoului, 2005; Tangouri Altfel şi Tangoul mereu Tânăr, 2010.

Poezia domnului Doftoreanu este o adevărată „captare de emoţii”, de definiţii, unde pasiunea pentru tot ce ne înconjoară vine dintr-o înţelepciune a simplităţii şi originalităţii. Versurile au o construcţie aparte prin dinamică şi expresivitate. „Tangourile“ reprezintă un album de familie care păstrează în veşnicie toate tainele sufletului celor ce fac parte din ea şi rămân mereu vii. DOINA BÂRCĂ

TANGOUL ULTIMULUI DANS

Arunci degeaba cu gândul

spre momentul când CUVÂNTUL

A zis:

SĂ FIE LUMINĂ!

Totul pare de-alumină

Când amurgul se termină!

Fiindcă poetul e pierdut, dacă gândul ţi-a…căzut!

Gândurile ce cad jos,

nu sunt de nici un folos

Dacă nu sunt adunate

şi la lume-napoi date,

Gândurile neculese

trebuie lăsate pe mese

Ca să bucure privirea… celor ce doresc IUBIREA,

Fiindcă de EA ţine modul

În care-ţi percepi norocul

Te frămânţi că eşti doar tină?

Dar tu nu ai nici o vină

Creatorul îţi dă tihnă, …chiar de când viaţa-ţi animă

Dar tu vii plin de-avânt

Şi treci prin toate, pe rând, …până la ultimul gând!

TANGOUL SUFLETULUI

Când simţi că tu de fapt nu mai însemni nimic,

Că fiecare zi,

Spre care tot mai greu te-ndemni,

UZEZ de dreptul meu şi te somez:

Să îţi revii urgent din gândurile negre şi să… rişti

S-o iei de la-nceput şi să… EXIŞTI,

Pentru a-i alina pe toţi cei trişti

…şi nu să dai iar vina pe artişti!

O scenă-i viaţa!

…Treci de joacă!

Nu te mai plânge-atâta… c-o să treacă!

Cu multă, multă bunătate,

pe care, cu sinceritate,

va trebui s-o preţuieşti,

Deoarece doar EA, atunci când te atinge,

Te poate chiar convinge

Că nu-i duşman pe care să nu-l poţi învinge!!

Dar asta doar dacă vei lua aminte

Să pui şi-un pic de SUFLET… lângă mine!

E timpul să înveţi că SUFLETUL nu minte niciodată!

Atunci când ţi-e credinţa trează, nepătată!

Deci nu uita:

Contează şi pe-ncrederea în sine,

Deoarece acolo unde ea lipseşte,

Nu mai găseşti chiar… nici un pic de bine

Şi asta numai răului îi foloseşte!!

TANGOUL VINULUI

(dedicaţie specială şi pentru iubitorii

de palincă din Baia Mare)

E un sistem verificat,

La care toţi au aderat.

E un moment…

Ce-n sentiment: Dă energie-n mod… curent!

Toţi cei din jur o simt la fel.

Rar mi-a fost dat să mă înşel!

Odată ce-l veţi degusta

Să ştiţi că nu-l veţi mai uita!

Iar dacă vreţi să staţi chiar trişti

Să ştiţi că-n faţă nu-i rezişti

Te duce iute sus… pe val,

Mai repede decât un cal…

TANGOUL CREDINŢEI

Moto:

Viaţa nu se măsoară cu numărul de respiraţii pe

care le aveţi, ci în momente care îţi taie răsuflarea

Filozofie glumeaţă de… cafenea şi nu prea…

Dacă n-ar fi fost CREDINŢA

Niciodată nu gândeam…

să dărâmăm neputinţa

timpului de-a ne trimite

obiceiuri diferite,

fiindcă,

…Ştii

orice lumină,

are-aceiaşi rădăcină!

Credinţa ne uneşte!

Credinţa ne desparte!

Depinde de contextul… de care are parte!

Şi nu e ea de vină

Când regăseşte starea

Pe care se ridică… din vremuri vechi… UITAREA!

Din ea derivă toate

Ce duc apoi la… moarte:

Războaie fioroase şi lupte sângeroase

În numele credinţei,

Ce-au fost apoi uitate!

La bazele credinţei

Sta la-nceput… IUBIREA,

Şi nu nefericirea ce-a provocat-o fiinţei

Odată… IZGONIREA!

Contents